
24-TA-111: Noteikumu projekts (Grozījumi)
Grozījumi Ministru kabineta 2023. gada 12. septembra noteikumos Nr. 529 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" īstenošanas noteikumi"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Latvijas Darba devēju konfederācija
Atzinums iesniegts
22.03.2024.
Atzinuma sniegšanas termiņš
22.03.2024.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu konsolidētā versija
9.2. ir noteikts šāds uzraudzības rādītājs –  komersantu skaits, kam nodrošināta digitālo pamatprasmju apguve līdz 2025. gada 30. jūnijam, – 1886 komersanti;
	Iebildums
LDDK iebilst pret Noteikuma (grozījumu) projekta 9.2.punktu piedāvātajā redakcijā, jo lielā daļā nozaru, kuru pārstāvji ir iesnieguši pieteikumus digitālo pamatprasmju apguvei, nav tik daudz komersantu, lai nodrošinātu plānotā rādītāja sasniegšanu. Parādās risks, ka šādā gadījumā varētu tikt apdraudēta jau iesniegto projektu īstenošana un netiks noslēgti līgumi par pamatprasmju apguves projektu īstenošanu. Noteikumu projekta 9.2. punktā ietvertais uzraudzības rādītājs, ar ko turpmāk paredzēts noteikt unikālo komersantu skaitu, būtu jānosaka vismaz 2 reizes zemāks.
Piedāvātā redakcija
LDDK rosina Noteikuma (grozījumu) projekta 9.2.punktu noteikt šādā redakcijā:
9.2. ir noteikts šāds uzraudzības rādītājs –  komersantu skaits, kam nodrošināta digitālo pamatprasmju apguve līdz 2025. gada 30. jūnijam – 943 komersanti.
	Jānis Hermanis (LDDK)

	2.
	Noteikumu konsolidētā versija
53. Projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20 % no Atveseļošanās noturības mehānisma plāna finansējuma:
	Iebildums
LDDK atkārtoti uztur savu iepriekšējo (21.02.2024. pausto) iebildumu un norāda, ka piedāvātā redakcija neatbilst izziņā minētajam, ka Ekonomikas ministrija ir ņēmusi vērā attiecīgo iebildumu.
53. punkta spēkā esošā redakcija nosaka, ka projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20% no kopējām projekta iesniegumā apstiprinātajām izmaksām.
Savukārt grozījumi paredz samazināt projektu vadībai pieejamo summu, nosakot, ka projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20% no Atveseļošanās noturības mehānisma plāna finansējuma.
Skaidrojam, ka šādas izmaiņas būtiski ietekmēs plānoto projektu vadības struktūru. Īsi pēc projektu iesniegšanas būs nepieciešami grozījumi struktūrā un jāgroza budžets, jo samazināsies projekta vadībai pieejamais finansējums, vai arī ievērojami jāpalielina asociāciju līdzfinansējums projektu vadības izmaksu segšanai.
Aicinām saglabāt līdzšinējo noteikumu redakciju un nepasliktināt situāciju organizācijām, kas uzņemas projektu vadību.
Piedāvātā redakcija
LDDK rosina saglabāt šobrīd spēkā esošo 53. punkta redakciju:
"Projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20 % no kopējām projekta iesniegumā apstiprinātajām izmaksām"
	Jānis Hermanis (LDDK)



